b'\n_START_ARTICLE_\nUpacara Fil Marsyal 1940\n_START_PARAGRAPH_\nUpacara Fil Marsyal 1940 merujuk kepada satu upacara pemakaian pangkat yang berlangsung di Kroll Opera House di Berlin yang mana Adolf Hitler menaikkan dua belas orang Jeneral ke pangkat Generalfeldmarschall ("Fil Marsyal") pada 19 Julai 1940. Ia adalah upacara pertama dalam Perang Dunia II apabila Hitler melantik para field marshal disebabkan pencapaian tenteranya._NEWLINE_Pangkat berprestij field marshal ini telahpun diharamkan selepas Perang Dunia I. Sebagai sebahagian daripada pembesaran tentera Nazi, pangkat ini telah dihidupkan semula. Hitler menaikkan pangkat dua belas orang jeneral terpilih ke field marshal semasa majlis tersebut di Berlin kerana peranan mereka didalam kemenangan pantas ke atas Perancis dan Negeri-Negeri Pamah dan untuk menaikkan semangat. Majlis ini menunjukkan kuasa dan prestij Wehrmacht; Perancis dianggap mempunyai tentera darat terkuat di Eropah, namun telah dimalukan dengan kekalahan dalam masa hanya 6 minggu._NEWLINE_Majlis tersebut merupakan kali pertama Hitler melantik field marshal disebabkan pencapaian tentera dan telah diraikan secara besar-besaran.\n_START_SECTION_\nFil marsyal\n_START_PARAGRAPH_\nSelepas Perang Dunia I, pangkat fil marsyal yang berprestij dan dihormati ini telah diharamkan, disamping sekatan tentera lain yang dikenakan ke atas Republik Weimar yang baru ditubuhkan. Selepas Hitler dan Nazi berkuasa pada Januari 1933, mereka memulakan satu program pembesaran tentera; ia adalah sebahagian daripada hasrat Hitler untuk mengembalikan kuasa dan prestij bala tenteranya. Pada tahun 1936, beliau mengembalikan semula pangkat field marshal. Ia merupakan pangkat tentera tertinggi dan paling berprestij di Jerman, pada asalnya hanya untuk penggunaan Menteri Perang dan Panglima Tertinggi Angkatan Tentera. Sifat tradisional yang membezakan  field marshal Jerman adalah baton yang penuh dengan hiasan. Kelebihan lain yang menguntungkan termasuklah gaji tahunan sebanyak 36,000 Reichsmarks dan semua pendapatan dikecualikan dari cukai.'